આધારભૂત સમાચાર સૂત્રોના જણાવ્યા અનુસાર, પાકિસ્તાનના વડાપ્રધાન ઈમરાન ખાને વડાપ્રધાન મોદીને પત્ર લખ્યો છે કે, ભારત- પાકિસ્તાન વચ્ચેની શાંતિ મંત્રણા પુનઃ શરૂ કરવામાં આવે. ઈમરાન ખાનનો આ પત્ર વડાપ્રધાન મોદીના એ પત્રનો જવાબ છે કે, જેમાં મોદીજીએ બન્ને દેશો વચ્ચે રચનાત્મક સંબંધોના સંકેત આપ્યા હતા. ઈમરાન ખાને ન્યુ યોર્કમાં યોજાનારી યુનોની જનરલ એસેમ્બલીની મિટિંગ સિવાય પાકિસ્તાન અને ભારતના વિદેશમંત્રીઓ વચ્ચે મુલાકાત યોજાય એવી ઈચ્છા વ્યક્ત કરી હતી. ઈમરાન ખાને 2015થી અટકી પડેલી દ્વિપક્ષીય મંત્રણાની પ્રક્રિયાનો ફરી આરંભ કરવાની વાત કરી હતી.